Lolland-Falsters Stifts-Tidende, 1840-04-19
Kjøbenhavnsposten har nemlig i et af sine sidste Nummere anstillet Betragtninger over de Virkninger, Pl. 2 October 1810 har havt paa Journalistiken i Danmark, og deri yttret Meninger, der ere i høi Grad ensidige og urigtige, og idet vil nærmere ville oplyse dette, maae vi dog foreløbig bede erindret, at det ingenlunde er vor Hensigt at tage Pl. 2 October 1810 i Forsvar. Naar Kjøbenhavnsposten saaledes yttrer, at den nævnte Placat har bibragt en vigtig Green af den danske Literatur et saadant Saar, at den har været nærved at forbløde sig, saa er det dog indlysende, at den maa antage, at den periodiske Presse, paa den Tid Placaten udkom, var i mange Henseender langt fortrinligere end den nuværende; thi ellers kunde der jo ikke være Tale om nogen Forblødning eller Afkræftning; men erindrer man Aviserne fra den Periode, der gik forud for 1810 og sammenholder dem med de nuværende, da ere vi fuldelig overbeviste om, at Enhver med os vil sande, at den nu værende Presse Jntet taber ved Sammenligningen. Hiin svundne Tids Begivenheder vare vel i mange Henseender langt interessantere end den Nuværendes, men dette kan hverken geraade Journalisten til Roes eller Dadel; thi man kan jo ikke fordre, at han skal skabe Begivenheder. Hvad man derimod med Rette kan fordre, det er, at han skal give fine Læsere en sanddru Fremstilling af hvad der skeer, og at dette skeer bedst ved den af Placaten omhandlede historiske Stiil, kan vist ikke nægtes, skjøndt vi paa den anden Side gjerne indrømme, at Journalistiken var bedre faren ved at enhver Forfatter havde den naturlige Frihed at benytte sig af den Fremstillingsmaade, der bedst passer for hans Jndividnalitet. Da de udenlandske Efterretninger, ifølge deres Natur, skal berette om de Ting, der skee i Udlandet, saa er det en Selvfølge, at Redacteuren maa tye til Kilderne for disse, nemlig de udenlandske Aviser, og af disse dem, han paa lovlig Maade kan have, og det er dog nok følt af mange Apartiske, at disse just ikke meget ofte tilbyde Stof til mange Betragtninger, og det fornemmelig fordi det er aldeles mod Naturens Orden, at vigtige Begivenheder eller gjennemgribende Resultater kunne indtræffe hver Dag, men fordre en lang Forberedelse. Vistnok er det temmelig kjedeligt at følge disse Forberedelser, og ofte gaae de saa langsomme og umærkelige, at Den, der skal meddele Andre Efterretning om hvad der passerer i Udlandet, heelt vel kunde give denne med, endnu er der aldeles Jntet passeret og Commenteringen eller Anvendelsen af dette paa vore egne Anliggender, blev da, ganske som hos os." Om Læserne vilde være tilfredse med at see disse Ord gjentagne hele Maaneder igjennem, kan man vistnok med Føie betvivle, og indtil derfor de strænge Critici vise os, hvorledes Journalisten skal gjøre trivielle Avis= eller Parlamentsdebatter over ligesaa trivielle Hverdags gjenstande interessante, maae de finde sig i, at man anseer deres Domme som Fostere af Ukyndighed. For imidlertid at give dem Leilighed til at vise, at de nøie have overtænkt det, de saa stærkt fordømme, ville vi opfordre enhver af dem, og navnligen Forfatteren af bemærkningerne i Kjøbenhavnsposten, til at give os en for en Avis passende Fremstilling af f. Ex. Nutidens Begivenheder i England, Hannover eller Frankrig, med behørig Anvendelse paa Danmark, og vi skulle med Fornøielse aabne vore Spalter for en saadan belærende og oplysende Fremstilling, ja ere endog villige til at honorere Forfatteren.